చతుర్వ్యూహములు

శ్రీ వైష్ణవ సిద్ధాంతము ప్రకారము భగవంతుడు నాలుగు వ్యూహములలో వ్యక్తమగును.

 ప్రద్యుమ్న వ్యూహము
 ఈ రూపము ఐశ్వర్య, వీర్య సంపన్నము. మనస్సునకు ప్రతీక.సృష్టి కార్యమును నిర్వర్తించును. ప్ర-ద్యుమ్న- అనగా అమితముగా వీర్యము గలవాడు.

 అనిరుద్ధ వ్యూహము
ఈయన శక్తి, తేజస్సు గుణములు ప్రధానముగా గలవాడు. అహంకారమునకు ప్రతీక. స్థితి కార్యమును నెరపు సంరక్షకుడు. అ-నిరుద్ధ - అనగా ఆపజాలని వాడు. ఆయన రక్షణలో నున్నవారికి ఇంక భయము వలదు.

 సంకర్షణ వ్యూహము
 జ్ఙాన, బల గుణములు ప్రధాన లక్షణములుగా గలవాడు. జీవునకు ప్రతీక. లయ కార్యమును నిర్వహించువాడు. సమస్తమును ఆకర్షించి తనయందు లీనమొనర్చుకొనును.

 వాసుదేవ వ్యూహము
 పరమాత్ముడు. షడ్గుణ పరిపూర్ణుడు. అనగా జ్ఙానము, బలము, ఐశ్వర్యము, వీర్యము, శక్తి, తేజస్సు అను ఆరు గుణములు అవధులు లేకుండ కలిగినవాడు. సమస్తమునకు ఆధారము. సర్వత్ర వ్యాపించినవాడు. అనంత కాంతిమయుడు.

ప్రార్థన:
నమస్తే వాసుదేవాయ నమఃసంకర్షణాయచ
ప్రద్యుమ్నాయ అనిరుద్ధాయ సాత్వతాం పతయే నమః